रकम तिर्नुपर्ने समय पनि कम छ भने आयोजना निर्माण पनि सम्बन्धित मुलुकका कम्पनीबाटै हुनुपर्ने सर्तसमेत राख्ने गरिन्छ । जसले गर्दा बहुराष्ट्रिय दाताबाट लिने ऋणको तुलनामा एक्जिम बैंकहरूबाट लिने ऋण महँगो पर्न जान्छ । कतिपय मुलुक चीनबाट लिएको ऋण तिर्न नसक्ने अवस्थामा पुगेका छन् । त्यसकारण यसतर्फ अत्यन्त सतर्क हुनुपर्छ । जुन परियोजनाका लागि ऋण लिने हो, त्यो परियोजनाको प्रतिफलले ऋण तिर्न योगदान गर्नुपर्छ । त्यसको क्षमता र आयस्रोतका आधारमा ऋण लिनुपर्छ । उडन्ते आयोजना घोषणा गरेर त्यसका आधारमा ऋण लिने काम गर्नु हुँदैन ।
